
76 DR.30.09.2021 
 
 Oleh itu, Hulu Selangor ingin minta pencerahan. Pada tahun lepas, Yang 
Berhormat Menteri Kewangan memberi keterangan bahawa ia tidak suka menggunakan 
windfall tax ke atas industri lain seperti industri sarung tangan getah. Ini kerana pengusaha 
akan kehilangan para pelabur. Akan tetapi bagi industri kelapa sawit, windfall tax ini 
diteruskan. Ia tidak logik dan tidak konsisten. Bagaimana industri kelapa sawit berterusan 
dibelenggu windfall tax tetapi tidak terpakai pada industri yang lain? Apakah hala tuju 
kerajaan dalam melaksanakan windfall tax di dalam negara kita? Adakah kerajaan 
berhasrat turut memperluaskan windfall tax terhadap sektor lain memandangkan 
pelaksanaan sedia ada hanya mengenakan cukai ini terhadap kelapa sawit yang diketahui 
umum keuntungannya tidak stabil ekoran harga pasaran yang sering naik dan turun 
mengikut permintaan semasa? 

 Seterusnya, eksport kelapa sawit dilihat berkembang positif dan rancak pada 
tahun ini. Namun, masih ada gerakan kempen anti sawit terutamanya oleh Kesatuan 
Eropah yang mengklasifikasikan industri sawit sebagai tidak mampan. Realitinya, hingga 
hari ini lebih 88 peratus industri sawit di negara kita telah memiliki Pensijilan Minyak Sawit 
Mampan Malaysia (MSPO). Ini jelas menunjukkan bahawa industri kelapa sawit di 
Malaysia merupakan industri yang mempunyai standard tinggi dan menjaga 
kelestariannya untuk jangka masa panjang. Justeru itu, apakah tindakan kerajaan untuk 
menangkis tohmahan dan asakan daripada pihak luar terhadap industri sawit di negara 
kita? 

 Apakah kayu ukur MSPO itu tidak cukupkah untuk kita membuktikan kepada luar 
dunia bahawa industri kelapa sawit di Malaysia mematuhi syarat ketat yang digariskan 
bagi memastikan kemapanan industri ini untuk jangka masa panjang? Jika tidak, apakah 
solution yang akan dilaksanakan oleh kerajaan dan bagaimana garis panduan kemapanan 
Rancangan Malaysia Ke-12 hendak dicapai? Kerajaan harus memandang serius isu ini 
kerana rata-rata pengusaha industri sawit di negara kita melibatkan sebilangan besar 
kaum bumiputera khususnya warga Felda. Eksport hasil ini di antara 60 hingga 100 bilion 
setahun, bergantung pada harga MSM semasa. Eksport ini amat penting dan turut menjadi 
penyumbang kepada hasil negara. Apabila eksport negara meningkat, secara tidak 
langsung ia juga dapat mengukuhkan mata wang negara kita. Maka, kerajaan perlu 
memperhalusi dan mengatur strategi yang berkesan agar tidak terjejas mengukuhkan 
ekonomi negara kita. 

 Tuan Yang di-Pertua, satu minit saya minta ya. Apakah kerajaan telah mula 
melaksanakan pelan pemulihan pendidikan di negara kita? Hampir dua tahun para pelajar 
bergelut dalam mendapatkan pendidikan yang sempurna. Malah, hingga kini masih ada 
para pelajar yang tidak dapat belajar secara atas talian kerana tidak mampu untuk 
melanggan internet atau tidak mempunyai peranti yang bersesuaian. Keciciran pelajar 
dalam pendidikan formal kian meningkat. Ini bukan trend yang sihat buat generasi baharu. 
Kita tidak mahu melihat anak bangsa kita mundur dalam pendidikan. Justeru itu, kerajaan 
harus menilai semula dasar melaksanakan pengajaran dan pembelajaran atas talian 
tersebut. Pastikan setiap murid mempunyai akses lengkap sebelum meneruskan kaedah 
pembelajaran. 

 Dengan itu, tamat di sini. Saya mohon menyokong. Terima kasih Tuan Yang di-
Pertua. 

 Tuan Yang di-Pertua: Terima kasih Yang Berhormat Hulu Selangor. Seterusnya, 
saya jemput Yang Berhormat Cameron Highlands. Silakan.  

 

5.07 ptg. 

 Tuan Ramli bin Dato’ Mohd Nor [Cameron Highlands]: Terima kasih Tuan 
Yang di-Pertua kerana membenarkan Cameron Highlands terlibat dalam perbahasan 
RMKe-12 ini. Pertama sekali Cameron Highlands ingin mengucapkan tahniah kepada 
Yang Amat Berhormat Perdana Menteri dan kerajaan kerana dapat menyediakan RMKe-
12 ini. Walau sedemikian, ada berbagai-bagai perkara yang ingin saya bangkitkan. Dalam 
konteks masyarakat Orang Asli Semenanjung Malaysia, mereka sehingga kini masih 
ketinggalan dan tercicir dalam segala aspek berbanding dengan kaum-kaum lain.  



Oleh itu, Hulu Selangor ingin minta pencerahan. Pada tahun lepas, Yang Berhormat Menteri Kewangan memberi keterangan bahawa ia tidak suka menggunakan windfall tax ke atas industri lain seperti industri sarung tangan getah. Ini kerana pengusaha akan kehilangan para pelabur. Akan tetapi bagi industri kelapa sawit, windfall tax ini diteruskan. Ia tidak logik dan tidak konsisten. Bagaimana industri kelapa sawit berterusan dibelenggu windfall tax tetapi tidak terpakai pada industri yang lain? Apakah hala tuju kerajaan dalam melaksanakan windfall tax di dalam negara kita? Adakah kerajaan berhasrat turut memperluaskan windfall tax terhadap sektor lain memandangkan pelaksanaan sedia ada hanya mengenakan cukai ini terhadap kelapa sawit yang diketahui umum keuntungannya tidak stabil ekoran harga pasaran yang sering naik dan turun mengikut permintaan semasa? Seterusnya, eksport kelapa sawit dilihat berkembang positif dan rancak pada tahun ini. Namun, masih ada gerakan kempen anti sawit terutamanya oleh Kesatuan Eropah yang mengklasifikasikan industri sawit sebagai tidak mampan. Realitinya, hingga hari ini lebih 88 peratus industri sawit di negara kita telah memiliki Pensijilan Minyak Sawit Mampan Malaysia (MSPO). Ini jelas menunjukkan bahawa industri kelapa sawit di Malaysia merupakan industri yang mempunyai standard tinggi dan menjaga kelestariannya untuk jangka masa panjang. Justeru itu, apakah tindakan kerajaan untuk menangkis tohmahan dan asakan daripada pihak luar terhadap industri sawit di negara kita? Apakah kayu ukur MSPO itu tidak cukupkah untuk kita membuktikan kepada luar dunia bahawa industri kelapa sawit di Malaysia mematuhi syarat ketat yang digariskan bagi memastikan kemapanan industri ini untuk jangka masa panjang? Jika tidak, apakah solution yang akan dilaksanakan oleh kerajaan dan bagaimana garis panduan kemapanan Rancangan Malaysia Ke-12 hendak dicapai? Kerajaan harus memandang serius isu ini kerana rata-rata pengusaha industri sawit di negara kita melibatkan sebilangan besar kaum bumiputera khususnya warga Felda. Eksport hasil ini di antara 60 hingga 100 bilion setahun, bergantung pada harga MSM semasa. Eksport ini amat penting dan turut menjadi penyumbang kepada hasil negara. Apabila eksport negara meningkat, secara tidak langsung ia juga dapat mengukuhkan mata wang negara kita. Maka, kerajaan perlu memperhalusi dan mengatur strategi yang berkesan agar tidak terjejas mengukuhkan ekonomi negara kita. Tuan Yang di-Pertua, satu minit saya minta ya. Apakah kerajaan telah mula melaksanakan pelan pemulihan pendidikan di negara kita? Hampir dua tahun para pelajar bergelut dalam mendapatkan pendidikan yang sempurna. Malah, hingga kini masih ada para pelajar yang tidak dapat belajar secara atas talian kerana tidak mampu untuk melanggan internet atau tidak mempunyai peranti yang bersesuaian. Keciciran pelajar dalam pendidikan formal kian meningkat. Ini bukan trend yang sihat buat generasi baharu. Kita tidak mahu melihat anak bangsa kita mundur dalam pendidikan. Justeru itu, kerajaan harus menilai semula dasar melaksanakan pengajaran dan pembelajaran atas talian tersebut. Pastikan setiap murid mempunyai akses lengkap sebelum meneruskan kaedah pembelajaran. Dengan itu, tamat di sini. Saya mohon menyokong. Terima kasih Tuan Yang di- Pertua. Tuan Yang di-Pertua: Terima kasih Yang Berhormat Hulu Selangor. Seterusnya, saya jemput Yang Berhormat Cameron Highlands. Silakan. 5.07 ptg. Tuan Ramli bin Dato' Mohd Nor [Cameron Highlands]: Terima kasih Tuan Yang di-Pertua kerana membenarkan Cameron Highlands terlibat dalam perbahasan RMKe-12 ini. Pertama sekali Cameron Highlands ingin mengucapkan tahniah kepada Yang Amat Berhormat Perdana Menteri dan kerajaan kerana dapat menyediakan RMKe- 12 ini. Walau sedemikian, ada berbagai-bagai perkara yang ingin saya bangkitkan. Dalam konteks masyarakat Orang Asli Semenanjung Malaysia, mereka sehingga kini masih ketinggalan dan tercicir dalam segala aspek berbanding dengan kaum-kaum lain.